# Määritä kaksi innostavaa tavoitetta seuraavalle kuudelle kuukaudelle

Käyttäen apuna edellisissä harjoituksissa esiin nousseita asioita keksi kaksi tavoitetta, jota kohti toivot etenevästi seuraavaan 6kk aikana. Tavoite kuvaa siitä minne olet menossa, tavoitetilaa. Pyri kirjaamaan tavoitteita, jotka ovat innostavia, haastavia ja konkreettisesti määriteltyjä.

Kirjaa tavoitteiden kohdalle myös lyhyt vastaus kysymykseen MIKSI? Mieti esim. sitä, miten mahtavaa ja rikasta elämäsi on, jos pääset tavoitteeseen tai sen lähelle, tai sitä, mitä kaikkea kivaa elämästäsi jää puuttumaan, jos et etene lähemmäksi tavoitettasi?

Esim.

Tavoite: ”Minulla on paljon ryhmiä/yhteisöjä/heimoja, jotka koen ravitseviksi, rikastaviksi ja omanlaisikseni. Minulla on mahdollisuus kokoontua ryhmissä fyysisesti useita kertoja viikossa”

MIKSI?: Elämäni tulee olemaan aivan loistavaa, jos voin aina halutessani viettää aikaa hyvien tyyppien kanssa.

Tai, MIKSI?: Koen itseni yksinäiseksi, jos en voi viettää aikaa omanlaisten ihmisten kanssa. Monet arvokkaat, jopa elämänpituiset, ihmissuhteet jäävät solmimatta.

TAVOITE JA MIKSI:

# Keksi tuloksia, jotka pyrit tekemään seuraavan kolmen kuukauden aikana

Tulokset ovat konkreettisia asioita joita voit tehdä tai saada aikaiseksi. Tulokset auttavat sinua pääsemään lähemmäs tavoitteitasi. Se missä määrin tulokset ovat toteutuneet, tulisi voida arvioida objektiivisesti. Usein tuloksiin kannattaa kirjata joku aikarajoite.

Jos käytät tavoite-tulos-viitekehystä pitemmän aikaa, hieman paradoksaalisesti paras lopputulema on se, että saat toteutettua pitkällä tähtäimellä 60-80% asettamistasi tuloksista (ei siis 100 %). Asettamalla tavoitteita ja tuloksia, joihin et aina täysin pääse, varmistut siitä, että et luo saavutuksillesi keinotekoista lasikattoa pelaamalla varman päälle. Samaten vältät arvostelemasta onnistumistasi sen perusteella saitko kaikki tulokset tehtyä: tavoitetta kohti etenemisen kannalta ei ole oleellista saatko puolet vai kaikki asioista tehtyä (muista 80-20 sääntö, usein 80% hyödyistä tulee 20% tekemisestä).

Kirjaa 2-3 tulosta edellisessä tehtävässä keksimiesi tavoitteiden alle.

Esim.

Tavoite: ”Minulla on paljon ryhmiä/yhteisöjä/heimoja, jotka koen ravitseviksi, rikastaviksi ja omanlaisikseni. Minulla on mahdollisuus kokoontua ryhmissä fyysisesti useita kertoja viikossa”

Tulos #1: Listaan seuraavan 1kk aikana itselleni mielenkiintoisia ryhmiä (10 kpl)

Tulos #2: Käyn seuraavan 3kk aikana 3 uuden mielenkiintoisen ryhmän kokoontumisessa

Tulos #3: Käyn seuraavan 3kk aikana 9:ssa eri ryhmäkokoontumisessa

TAVOITTEET ja TULOKSET: